ประกาศกรมการขนส่งทางบกเรื่องกำหนดคุณสมบัติ คุณลักษณะ และกำหนดหลักเกณฑ์ วิธีการ และเงื่อนไขการรับรองแบบจุดยึดเข็มขัดนิรภัยของรถยนต์พ.ศ. ๒๕๖๐[๑] เพื่อให้ส่วนควบและเครื่องอุปกรณ์ของรถยนต์เกิดความปลอดภัยในการใช้งานและสอดคล้องกับมาตรฐานสากลอาศัยอำนาจตามความในข้อ ๑๑ และข้อ ๑๒ แห่งกฎกระทรวงกำหนดส่วนควบและเครื่องอุปกรณ์สำหรับรถพ.ศ. ๒๕๕๑อธิบดีกรมการขนส่งทางบกกำหนดให้จุดยึดเข็มขัดนิรภัยของรถยนต์เป็นส่วนควบและเครื่องอุปกรณ์ที่ต้องผ่านการรับรองแบบและกำหนดหลักเกณฑ์ วิธีการและเงื่อนไขการรับรองแบบจุดยึดเข็มขัดนิรภัยของรถยนต์ไว้ดังต่อไปนี้ข้อ๑ประกาศนี้ให้ใช้บังคับกับรถตามกฎหมายว่าด้วยรถยนต์ ดังต่อไปนี้(๑)รถยนต์นั่ง (M๑) และรถยนต์บรรทุก (N๑) ที่ผลิต ประกอบหรือนำเข้าเพื่อจำหน่าย(๒)รถยนต์นั่ง (M๑) และรถยนต์บรรทุก (N๑) ที่ผลิต ประกอบหรือนำเข้ามาเพื่อใช้เองเกินกว่า ๓ คันต่อแบบต่อปีข้อ๒ ในประกาศนี้รถยนต์นั่ง(M๑) หมายความว่ารถยนต์สี่ล้อขึ้นไปที่ผู้ผลิตออกแบบให้เป็นรถสำหรับนั่งโดยสารซึ่งมีจำนวนที่นั่งคนโดยสารรวมคนขับไม่เกิน ๙ ที่นั่งรถยนต์บรรทุก(N๑) หมายความว่า รถยนต์สี่ล้อขึ้นไปที่ผู้ผลิตออกแบบให้เป็นรถสำหรับบรรทุกที่น้ำหนักรถรวมน้ำหนักบรรทุกไม่เกิน๓,๕๐๐ กิโลกรัมและให้หมายความรวมถึงรถยนต์ที่ผู้ผลิตออกแบบให้มีพื้นที่โดยสารและพื้นที่บรรทุกอยู่ในส่วนเดียวกัน และเป็นไปตามเงื่อนไขที่กำหนดไว้ในภาคผนวก ๑จุดยึดเข็มขัดนิรภัย(Belt anchorage) หมายความว่าส่วนของโครงสร้างรถหรือโครงสร้างที่นั่งหรือส่วนอื่นใดของรถที่ชุดเข็มขัดนิรภัยยึดติดจุดยึดเข็มขัดที่ใช้งาน(Effective belt anchorage) หมายความว่าจุดที่ใช้กำหนดมุมของแต่ละส่วนของเข็มขัดนิรภัยที่สัมพันธ์กับผู้ใช้ตามที่กำหนดไว้ในข้อ๕ โดยจุดที่สายคาดต้องยึดติดอยู่ในแนวเดียวกับแนวของเข็มขัดเมื่อใช้คาดซึ่งอาจเป็นจุดยึดเข็มขัดจริงหรือไม่ก็ได้ ทั้งนี้ ขึ้นกับโครงร่างของตัวเข็มขัดนิรภัยที่ยึดติดกับจุดยึดเข็มขัดนิรภัยเช่น(๑)ในกรณีเมื่อตัวนำสายคาด (Strap guide) ที่ใช้บนโครงสร้างรถหรือโครงสร้างที่นั่งจุดกึ่งกลางของตัวนำ (guide) ในตำแหน่งที่สายคาดออกจากตัวนำด้านผู้ใช้เข็มขัดให้ถือเป็นจุดยึดเข็มขัดนิรภัยที่ใช้งาน(๒)ในกรณีเมื่อเข็มขัดนิรภัยผ่านตรงจากผู้ใช้ไปยังอุปกรณ์ดึงกลับที่ยึดติดกับโครงสร้างรถหรือโครงสร้างที่นั่งโดยปราศจากตัวนำสายคาด(Strap guide) ที่มาขวาง จุดยึดเข็มขัดนิรภัยที่ใช้งานคือจุดตัดของแกนเครื่องม้วน(reel) สำหรับเก็บสายคาดกับระนาบที่ผ่านไปยังเส้นกึ่งกลางของสายคาดบนเครื่องม้วนพื้น(Floor) หมายความว่าส่วนล่างของตัวถังรถที่ยึดติดกับผนังด้านข้างของรถ โดยให้รวมถึงโครง (ribs) สัน/ลอน (swages) และส่วนเสริมความแข็งแรงอื่น ๆแม้จะอยู่ต่ำกว่าพื้นเช่น คานแนวกว้างและคานแนวยาวที่นั่ง (Seat) หมายความว่าโครงสร้างพร้อมเบาะและวัสดุหุ้มที่มีสภาพสมบูรณ์สำหรับผู้ใหญ่นั่งหนึ่งคนซึ่งโครงสร้างของที่นั่งอาจเป็นชิ้นส่วนเดียวกันกับโครงสร้างรถหรือไม่ก็ได้ และให้หมายความรวมถึงที่นั่งเดี่ยวหรือส่วนของที่นั่งแถวยาว (Bench seat) สำหรับผู้ใหญ่นั่งหนึ่งคนที่นั่งตอนหน้า (Front passenger seat) หมายความว่าที่นั่งใดที่จุด H หน้าสุด(Foremost H point) ของที่นั่งอยู่ในหรืออยู่ด้านหน้าของระนาบขวางตั้งที่ผ่านไปยังจุด R ของผู้ขับรถที่นั่งที่หันไปด้านหน้า (Forward-facing seat) หมายความว่าที่นั่งที่สามารถใช้ในขณะที่รถกำลังเคลื่อนที่และหันไปทางด้านหน้าของรถในลักษณะที่ระนาบแนวตั้งของการสมมาตรของที่นั่งทำมุมน้อยกว่า+๑๐๐ หรือ -๑๐๐ กับระนาบแนวตั้งของการสมมาตรของรถกลุ่มที่นั่ง(Group of seats)หมายความว่า ที่นั่งแถวยาว หรือที่นั่งเดี่ยวที่แยกกันแต่อยู่ข้างกันและสามารถรองรับผู้ใหญ่นั่งหนึ่งคนหรือมากกว่าที่นั่งแถวยาว(Bench seat) หมายความว่าโครงสร้างพร้อมเบาะและวัสดุหุ้มที่มีสภาพสมบูรณ์สำหรับผู้ใหญ่นั่งมากกว่าหนึ่งคนที่นั่งแบบพับ (Folding seat) หมายความว่า ที่นั่งเสริม (Auxiliary seat) ที่มีไว้ใช้งานในบางโอกาสและโดยปกติจะพับเก็บไว้แบบของที่นั่ง (Seat type) หมายความว่า ประเภทของที่นั่งที่ไม่มีความแตกต่างกันในสาระสำคัญดังนี้(๑) รูปร่าง มิติ วัสดุของโครงสร้างที่นั่ง(๒) แบบและมิติของระบบปรับตำแหน่ง(Adjustment system) และระบบล็อก(Locking system)(๓) แบบและมิติของจุดยึดเข็มขัดบนที่นั่งแบบและมิติของจุดยึดที่นั่ง และแบบและมิติของส่วนโครงสร้างรถที่เกี่ยวข้องจุดยึดที่นั่ง (Seat anchorage) หมายความว่า ระบบที่ยึดชุดที่นั่ง (Seat assembly)เข้ากับโครงสร้างของรถ รวมถึงส่วนอื่น ๆของโครงสร้างรถที่เกี่ยวข้องระบบปรับตำแหน่ง (Adjustment system) หมายความว่าอุปกรณ์ที่ใช้ปรับตำแหน่งที่นั่งหรือชิ้นส่วนของที่นั่งเพื่อให้เหมาะสมกับรูปร่างลักษณะของคนนั่ง อุปกรณ์นี้อาจทำงานได้ดังนี้(๑)เลื่อนในแนวตามยาว (หน้า-หลัง) (Longitudinal displacement)(๒)เลื่อนในแนวดิ่ง (ขึ้น-ลง) (Vertical displacement)(๓)เลื่อนเป็นมุม (Angular displacement)ระบบเคลื่อนที่(Displacement system) หมายความว่าอุปกรณ์ที่ใช้ปรับที่นั่งหรือส่วนใดของที่นั่งให้เคลื่อนที่หรือหมุนได้โดยไม่มีจุดพักระหว่างกลางเพื่อให้ผู้โดยสารเข้าไปในพื้นที่ด้านหลังของที่นั่งนั้นได้ง่ายระบบล็อก(Locking system) หมายความว่าอุปกรณ์ใด ๆที่ใช้ยึดที่นั่งและส่วนของที่นั่งให้คงอยู่ในตำแหน่งใช้งานได้อย่างมั่นคงและให้รวมถึงอุปกรณ์ที่ล็อกทั้งพนักพิงหลังที่สัมพันธ์กับที่นั่งและที่นั่งที่สัมพันธ์กับรถเขตอ้างอิง (Reference Zone) หมายความว่าระยะระหว่างระนาบแนวตั้งตามยาวสองระนาบ ซึ่งห่างจากจุด H เป็นระยะ๔๐๐ มิลลิเมตร ที่สมมาตรกัน และกำหนดการหมุนของหุ่นจำลองรูปศีรษะจากแนวตั้งไปแนวนอน โดยที่หุ่นจำลองรูปศีรษะต้องอยู่ในตำแหน่งตามที่กำหนดไว้ในภาคผนวก ๒โดยหุ่นจำลองรูปศีรษะต้องอยู่ในตำแหน่งที่กำหนดและตั้งระยะสูงสุดที่ ๘๔๐ มิลลิเมตรอุปกรณ์ผ่อนแรง (Thorax load limiter function) หมายความว่า ส่วนใด ๆ ของเข็มขัดนิรภัยหรือที่นั่ง หรือรถ ที่จำกัดระดับของแรงกำกัดที่กระทำต่อลำตัวผู้โดยสารเมื่อเกิดการชนการรับรองแบบ หมายความว่าการรับรองแบบของจุดยึดเข็มขัดนิรภัยของรถยนต์ว่ามีคุณสมบัติและคุณลักษณะเป็นไปตามหลักเกณฑ์ที่กำหนดไว้ในประกาศนี้แบบ หมายความว่าสิ่งที่กำหนดความเหมือนกันของสาระสำคัญเกี่ยวกับคุณสมบัติ คุณลักษณะ สมรรถนะระบบการทำงาน ประสิทธิภาพการทำงาน การติดตั้ง ประเภท ขนาดหรือจำนวนของส่วนควบและเครื่องอุปกรณ์ผู้ผลิต หมายความว่าผู้ที่ทำการผลิต ประกอบ หรือนำเข้า รถที่มีจุดยึดเข็มขัดนิรภัยเพื่อจำหน่ายหน่วยงานทดสอบ หมายความว่ากรมการขนส่งทางบกหรือหน่วยงานที่กรมการขนส่งทางบกยินยอมให้ทำหน้าที่ทดสอบจุดยึดเข็มขัดนิรภัยของรถยนต์หน่วยงานตรวจสอบการผลิตให้เป็นไปตามต้นแบบ (Conformity ofProduction: COP) หมายความว่ากรมการขนส่งทางบกหรือหน่วยงานที่กรมการขนส่งทางบกยินยอมให้ทำหน้าที่ตรวจประเมินระบบคุณภาพการผลิตและสุ่มตรวจจุดยึดเข็มขัดนิรภัยของรถยนต์ให้เป็นไปตามต้นแบบที่ได้รับการรับรองการผลิตจำนวนมาก หมายความว่ากรณีที่มีการผลิต ประกอบ หรือนำเข้ารถยนต์นั่ง (M๑)หรือรถยนต์บรรทุก (N๑) เกินกว่า ๑๐๐ คันต่อแบบต่อปีการผลิตจำนวนน้อยหมายความว่า กรณีที่มีการผลิต ประกอบ หรือนำเข้ารถยนต์นั่ง (M๑) หรือรถยนต์บรรทุก (N๑) ไม่เกิน ๑๐๐คันต่อแบบต่อปีหมวด ๑คุณสมบัติและคุณลักษณะ ข้อ ๓จุดยึดเข็มขัดนิรภัยต้องออกแบบผลิตและอยู่ในตำแหน่งที่มีคุณสมบัติและคุณลักษณะดังนี้(๑) เข็มขัดนิรภัยต้องติดตั้งในตำแหน่งที่เหมาะสม โดยจุดยึดเข็มขัดนิรภัยในตำแหน่งที่นั่งตอนหน้าด้านข้างต้องเหมาะสมสำหรับเข็มขัดนิรภัยที่ทำงานร่วมกับอุปกรณ์ดึงกลับและลูกรอกโดยพิจารณาจากความแข็งแรงของจุดยึดเข็มขัดนิรภัยหากผู้ผลิตไม่ติดตั้งเข็มขัดแบบอื่น ๆ ที่ทำงานร่วมกับอุปกรณ์ดึงกลับแต่ถ้าจุดยึดเข็มขัดนิรภัยนั้นเหมาะสมกับเข็มขัดนิรภัยเฉพาะแบบแบบเข็มขัดนิรภัยดังกล่าวต้องระบุไว้ในเอกสารข้อมูลตามที่กำหนดไว้ในภาคผนวก ๙(๒)ลดความเสี่ยงของการเลื่อนไถลของเข็มขัดนิรภัยให้น้อยที่สุด เมื่อคาดอย่างถูกต้อง(๓) ลดความเสี่ยงในความเสียหายของสายคาดให้น้อยที่สุดเนื่องจากการสัมผัสส่วนแหลมคมของรถหรือโครงสร้างที่นั่ง(๔) ทำให้รถเมื่อใช้งานปกติต้องเป็นไปตามประกาศนี้(๕)ในกรณีจุดยึดหลายจุดที่อยู่ในตำแหน่งต่าง ๆ เพื่อให้ผู้โดยสารเข้าไปในรถและเพื่อกำกัดผู้โดยสาร คุณลักษณะและคุณสมบัติตามประกาศนี้ให้บังคับใช้กับจุดยึดเข็มขัดนิรภัยในตำแหน่งกำกัดที่ใช้งานข้อ ๔จุดยึดเข็มขัดนิรภัยขั้นต่ำ ต้องเป็นไปตามเงื่อนไขดังนี้(๑) ติดตั้งจุดยึดเข็มขัดนิรภัยต้องเป็นไปตามประกาศนี้ ทั้งนี้ จุดยึดเข็มขัดแบบยืดโยง(harness) ที่ได้รับการรับรองแบบเป็นเข็มขัดนิรภัยแบบพิเศษ (S-type belt) ที่มีหรือไม่มีอุปกรณ์ดึงกลับตามมาตรฐานผลิตภัณฑ์อุตสาหกรรมเรื่อง เข็มขัดนิรภัย หรือตามข้อกำหนดสหประชาชาติที่ ๑๖ ว่าด้วยเข็มขัดนิรภัย(อนุกรมที่ ๐๔ เอกสารเพิ่มเติมที่ ๑๘ ขึ้นไป)ต้องเป็นไปตามประกาศนี้แต่จุดยึดเข็มขัดนิรภัยเพิ่มเติมหรือจุดยึดเข็มขัดนิรภัยสำหรับการติดตั้งสายคาดต้นขา(Crotch strap)ให้ยกเว้นในเรื่องคุณลักษณะและคุณสมบัติด้านความแข็งแรงและตำแหน่งในประกาศนี้(๒)จำนวนจุดยึดเข็มขัดนิรภัยขั้นต่ำสำหรับแต่ละตำแหน่งการนั่งที่หันไปข้างหน้าและแต่ละตำแหน่งที่นั่งที่หันไปข้างหลังต้องเป็นไปตามที่กำหนดไว้ในภาคผนวก ๓(๓) ตำแหน่งการนั่งด้านข้าง (ริมสุดของแถว)ที่ไม่ใช่ตอนหน้าของรถยนต์บรรทุก (N๑)และแสดงเครื่องหมาย Ø ให้มีจุดยึดเข็มขัดนิรภัยด้านล่างสองจุดได้หากมีทางเดินระหว่างที่นั่งหนึ่งและผนังด้านข้างของรถเพื่อให้ผู้โดยสารใช้เข้าออกไปยังส่วนอื่นๆ ของรถพื้นที่ระหว่างที่นั่งและผนังรถด้านข้างให้ถือเป็นทางเดินได้หากระยะระหว่างผนังด้านข้างของรถ (เมื่อประตูทุกบานปิด)และระนาบตามยาวแนวตั้งผ่านไปยังกึ่งกลางที่นั่งนั้น โดยวัดจากตำแหน่งจุด R และตั้งฉากกับระนาบตามยาวกึ่งกลางรถมากกว่า ๕๐๐ มิลลิเมตร(๔) ตำแหน่งที่นั่งกลางตอนหน้าและแสดงเครื่องหมาย *หากกระจกกันลมหน้าอยู่นอกเขตอ้างอิงให้มีจุดยึดเข็มขัดนิรภัยด้านล่างสองจุดได้แต่ถ้ากระจกกันลมหน้าอยู่ในเขตอ้างอิงต้องติดตั้งจุดยึดเข็มขัดนิรภัย สามจุด ทั้งนี้กระจกกันลมหน้าที่ถือว่าเป็นส่วนหนึ่งของเขตอ้างอิง เมื่อหุ่นจำลองสัมผัสกับอุปกรณ์การทดสอบตามที่กำหนดในข้อ๒ (๑๗)(๕)ที่นั่งพับหรือที่นั่งที่ให้ใช้เมื่อรถหยุดนิ่งและที่นั่งต่าง ๆของรถใดที่ไม่อยู่ใน (๑) (๒)และ (๓) ไม่ต้องมีจุดยึดเข็มขัดนิรภัยแต่หากมีการติดตั้งจุดยึดเข็มขัดนิรภัยสำหรับที่นั่งดังกล่าวจุดยึดเข็มขัดนิรภัยต้องเป็นไปตามประกาศนี้ โดยให้มีจุดยึดเข็มขัดนิรภัยด้านล่างอย่างน้อยสองจุด(๖) ในกรณีที่นั่งที่สามารถหมุนกลับหรือวางอยู่ในทิศทางอื่นๆ ในการใช้งานเมื่อรถหยุดนิ่งให้ใช้ (๑)เฉพาะในทิศที่ออกแบบเพื่อใช้งานปกติเมื่อรถวิ่งบนถนนโดยระบุไว้ในเอกสารข้อมูลตามที่กำหนดไว้ในภาคผนวก ๙ข้อ ๕ตำแหน่งของจุดยึดเข็มขัดนิรภัย ต้องเป็นไปตามเงื่อนไขดังนี้(๑) จุดยึดเข็มขัดนิรภัยสำหรับเข็มขัดนิรภัยใด ๆอาจติดตั้งทุกจุดที่โครงสร้างรถ หรือที่โครงสร้างที่นั่ง หรือที่ส่วนอื่นของรถหรือกระจายอยู่ระหว่างตำแหน่งดังกล่าว(๒) จุดยึดเข็มขัดนิรภัยใด ๆ อาจใช้ยึดปลายของเข็มขัดนิรภัยสองชุดที่อยู่ใกล้เคียงหากสามารถผ่านการทดสอบตามที่กำหนดได้(๓) ตำแหน่งของจุดยึดเข็มขัดนิรภัยด้านล่างที่ใช้งานตามที่กำหนดไว้ในภาคผนวก ๔และตามรูปที่ ๑ ของภาคผนวก ๕ ต้องเป็นดังนี้(ก) ที่นั่งตอนหน้าของรถยนต์นั่ง (M๑)มุม α ๑ (ด้านที่ไม่ใช่หัวเข็มขัด) ต้องอยู่ระหว่าง ๓๐o - ๘๐o และ α ๒ (ด้านหัวเข็มขัด)ต้องอยู่ระหว่าง ๔๕o - ๘๐o มุมทั้งสองของที่นั่งตอนหน้าต้องอยู่ในค่าที่กำหนดข้างต้นสำหรับสภาพการเดินทางปกติ หากมุม α ๑ และ α ๒ อย่างน้อยมุมใดมุมหนึ่งมีค่าคงที่ในตำแหน่งการใช้งานปกติ (เช่น จุดยึดเข็มขัดยึดติดกับที่นั่ง)ค่าของมุมคือ ๖๐o ± ๑๐o ในกรณีที่นั่งเลื่อนได้ด้วยอุปกรณ์ปรับตำแหน่งโดยพนักพิงหลังสามารถปรับเอนได้น้อยกว่า ๒๐o ตามรูปที่๑ ของภาคผนวก ๕ และมุม α ๑ อาจต่ำกว่าจุดต่ำสุด(๓๐o) ที่กำหนดข้างต้นแต่ไม่น้อยกว่า ๒๐o ในตำแหน่งการใช้งานปกติ (ข) ที่นั่งตอนหลังของรถยนต์นั่ง (M๑)มุม α ๑ และ α ๒ ต้องอยู่ระหว่าง ๓๐o - ๘๐o ของที่นั่งตอนหลังทุกที่นั่งหากที่นั่งตอนหลังปรับได้มุมข้างต้นต้องใช้ได้สำหรับทุกตำแหน่งการเดินทางปกติ(ค)ที่นั่งตอนหน้าของรถยนต์บรรทุก (N๑)มุม α ๑ และ α ๒ ต้องอยู่ระหว่าง ๓๐o - ๘๐o สำหรับทุกตำแหน่งเดินทางปกติของที่นั่งตอนหน้าในกรณีที่นั่งตอนหน้าของรถที่มีมวลรถสูงสุดไม่เกิน ๓.๕ ตันอย่างน้อยมุมใดมุมหนึ่งของมุม α ๑ และ α ๒ ต้องคงที่ในทุกตำแหน่งการใช้งานปกติโดยมีค่าของมุมคือ ๖๐o ± ๑๐o (เช่น จุดยึดติดกับที่นั่ง) (ง) ที่นั่งตอนหลัง และที่นั่งตอนหน้าหรือตอนหลังพิเศษ (Special front orrear seat) ของรถยนต์บรรทุก (N๑) ๑) ที่นั่งแถวยาว๒) ที่นั่งที่ปรับได้ (หน้าและหลัง)ที่มีอุปกรณ์ปรับตามที่กำหนดในข้อ ๒ (๑๔)ที่มีมุมของพนักพิงหลังน้อยกว่า ๒๐o ตามรูปที่ ๑ ของภาคผนวก ๕ และ๓) ที่นั่งหลังอื่น ๆมุมα ๑และ α ๒อาจอยู่ระหว่าง ๒๐o - ๘๐o ในตำแหน่งการใช้งานปกติหากที่นั่งแถวหน้าของรถที่มีน้ำหนักรถรวมสูงสุดไม่เกิน๓.๕ ตัน อย่างน้อยที่สุดให้มุม α ๑ และ α ๒มีค่าคงที่ในตำแหน่งการใช้งานปกติ โดยมีค่าเท่ากับ ๖๐o ± ๑๐o (เช่นจุดยึดติดตั้งกับที่นั่ง)(จ)ระยะระหว่างแนวตั้งสองแนวที่ขนานกันกับระนาบกึ่งกลางตามความยาวของรถและแต่ละแนวตั้งผ่านไปยังแต่ละจุดยึดเข็มขัดนิรภัยที่ใช้งานด้านล่างคือ จุด L๑ และ L๒ ตามรูปที่ ๑ของภาคผนวก ๕ของเข็มขัดนิรภัยชุดเดียวกันสำหรับตำแหน่งที่นั่งใด ๆ ต้องไม่น้อยกว่า ๓๕๐ มิลลิเมตรเว้นแต่เป็นตำแหน่ง ที่นั่งกลางใดของตอนหลังของรถยนต์นั่ง (M๑)และรถยนต์บรรทุก (N๑) ระยะข้างต้นต้องไม่น้อยกว่า ๒๔๐มิลลิเมตร ในกรณีที่ไม่สามารถแลกเปลี่ยนที่นั่งกลางหลังกับที่นั่งอื่น ๆของรถโดยระนาบกึ่งกลางตามความยาวของรถของที่นั่งต้องผ่านระหว่างจุด L๑ และ L๒ และมีระยะห่างจากจุดดังกล่าวอย่างน้อยที่สุด ๑๒๐ มิลลิเมตร (๔)ตำแหน่งของจุดยึดเข็มขัดนิรภัยด้านบนที่ใช้งาน ตามที่กำหนดไว้ในภาคผนวก ๕ต้องเป็นดังนี้(ก)หากสายคาดหรืออุปกรณ์ที่คล้ายกันที่ใช้มีผลต่อตำแหน่งของจุดยึดเข็มขัดนิรภัยด้านบนที่ใช้งานตำแหน่งนี้ต้องกำหนดในแนวทางที่เป็นตำแหน่งของจุดยึดเข็มขัดนิรภัยเมื่อเส้นกลางตามแนวยาวของสายคาดผ่านไปยังจุด J๑ ที่กำหนดจากจุด R ตามพื้นที่สามส่วนดังนี้RZ : พื้นที่ของแนวลำตัวที่วัดในแนวขึ้นไปจากจุด R และยาว ๕๓๐ มิลลิเมตรZX : พื้นที่ที่ตั้งฉากกับระนาบกึ่งกลางตามความยาวของรถที่วัดจากจุด Z ในทิศทางของจุดยึดและยาว ๑๒๐ มิลลิเมตรXJ๑ : พื้นที่ที่ตั้งฉากกับระนาบที่กำหนดโดยพื้นที่ RZและ ZX ให้โดยวัดไปจากด้านหน้าจากจุด Xและยาว ๖๐ มิลลิเมตรจุด J๒ ที่กำหนดโดยสมมาตรกับจุดJ๑ กับแนวตั้งตามความยาวของรถผ่านไปยังแนวลำตัวตามที่กำหนดในข้อ๒ ของภาคผนวก ๕ ของหุ่นจำลองในตำแหน่งที่นั่งนั้นในกรณีเป็นรถสองประตูที่มีทางเข้าได้ทั้งที่นั่งด้านหน้าและด้านหลังและตัวยึดเข็มขัดนิรภัยถูกติดตั้งกับเสา B (B post) ให้ยึดติดกับตำแหน่ง B ระบบต้องออกแบบให้ไม่กีดขวางการเข้าหรือออกจากรถ(ข) จุดยึดเข็มขัดนิรภัยด้านบนที่ใช้งานที่อยู่ต่ำกว่าระนาบ FN ซึ่งตั้งฉากกับระนาบตามความยาวของที่นั่ง และทำมุม ๖๕o กับแนวลำตัว โดยมุมนี้อาจลดลงเป็น ๖๐o ได้ในกรณีเป็นที่นั่งหลังแนว FN ต้องวางให้ตัดกับแนวลำตัวที่จุดD เพื่อให้DR = ๓๑๕ มิลลิเมตร + ๑.๘Sในกรณีที่ S มีค่าน้อยกว่าหรือเท่ากับ๒๐๐ มม. ค่า DR ต้องมีค่าเท่ากับ ๖๗๕ มม.(ค) จุดยึดเข็มขัดนิรภัยด้านบนที่ใช้งานวางหลังระนาบ FK ซึ่งตั้งฉากกับระนาบตามความยาวของที่นั่งและตัดกับกับแนวลำตัว (Torso line) ทำมุม๑๒๐o ที่จุด B โดยที่BR = ๒๖๐ มิลลิเมตร + Sในกรณีที่ S ≥ ๒๘๐ มิลลิเมตร ผู้ผลิตอาจพิจารณาใช้BR = ๒๖๐ มิลลิเมตร + ๐.๘s แทน(ง)ค่าของ S ต้องไม่น้อยกว่า ๑๔๐ มิลลิเมตร(จ)จุดยึดเข็มขัดนิรภัยด้านบนที่ใช้งานต้องวางอยู่หลังแนวตั้งที่ตั้งฉากกับระนาบตามความยาวของรถและผ่านไปยังจุดR(ฉ)จุดยึดเข็มขัดนิรภัยด้านบนที่ใช้งานต้องวางอยู่เหนือแนวนอนผ่านไปยังจุด Cตามที่กำหนดในข้อ ๔ ของภาคผนวก ๕(ช) นอกจากจุดยึดเข็มขัดนิรภัยด้านบนที่กำหนดใน (ก)จุดยึดเข็มขัดนิรภัยด้านบนอื่น ๆ อาจมีได้ หากเป็นไปตามเงื่อนไขข้อหนึ่งข้อใดดังต่อไปนี้๑) จุดยึดเข็มขัดนิรภัยที่เพิ่มต้องเป็นไปตามที่กำหนดใน (ก)(ข) (ค) (ง) (จ) และ (ฉ)๒)จุดยึดเข็มขัดนิรภัยที่เพิ่มสามารถใช้ได้โดยไม่ต้องมีเครื่องมือใดช่วยเป็นไปตามที่กำหนดใน (จ) และ (ฉ)และวางอยู่ในพื้นที่ใดพื้นที่หนึ่งที่กำหนด โดยการเลื่อนของพื้นที่ตามรูปที่ ๑ของภาคผนวก ๕ โดยขึ้นหรือลงในแนวตั้ง ๘๐ มิลลิเมตร๓)จุดยึดเข็มขัดนิรภัยที่ใช้กับเข็มขัดนิรภัยแบบยืดโยง เป็นไปตามที่กำหนดใน (ฉ)หากวางอยู่หลังระนาบขวาง ผ่านไปยังเส้นอ้างอิงและที่ติดตั้งในตำแหน่ง ดังต่อไปนี้๓.๑)ในกรณีจุดยึดหนึ่งจุด ต้องอยู่ภายในพื้นที่ร่วมกับสองมุมยก (dihedrals) ที่กำหนดโดยแนวตั้งผ่านไปยังจุด J๑ และ J๒ ตามที่กำหนดใน(ก) และมีรูปภาพในแนวนอนแสดงตามรูปที่ ๒ ของภาคผนวก ๕๓.๒)ในกรณีจุดยึดสองจุด ต้องอยู่ภายในพื้นที่ร่วมกับสองมุมยก (Dihedrals) ที่กำหนดนั้นถือว่าเหมาะสม หากจุดยึดแต่ละจุดมีระยะห่างกันไม่เกินกว่า ๕๐มิลลิเมตรจากตำแหน่งภาพจากกระจกอยู่กึ่งกลางของจุดยึดอื่นในระนาบ P ของที่นั่งนั้น ตามที่กำหนดในข้อ ๖ ของภาคผนวก ๕ ข้อ ๖ ขนาดของรูจุดยึด(Threaded anchorage holes) ต้องเป็นไปตามเงื่อนไขดังนี้(๑)จุดยึดเข็มขัดต้องมีรูสลักเกลียวขนาด ๗/๑๖ นิ้ว (๒๐ UNF ๒B)(๒) รถที่ติดตั้งเข็มขัดนิรภัยโดยผู้ผลิตหากเข็มขัดดังกล่าวยึดติดกับจุดยึดสำหรับที่นั่งและจุดยึดนั้นไม่จำเป็นต้องมีขนาดตาม(๑) เมื่อจุดยึดนั้นเป็นไปตามข้ออื่น ๆ ของประกาศนี้(๓)ขนาดของรูจุดยึดตาม (๑) ไม่บังคับใช้กับจุดยึดเสริม (Additional anchorage)ที่เป็นไปตามที่กำหนดในข้อ ๕ (ช) ๓)(๔)สามารถถอดเข็มขัดนิรภัย โดยไม่ทำให้จุดยึดเข็มขัดนิรภัยเสียหายหมวด ๒การทดสอบ ข้อ ๗การทดสอบจุดยึดเข็มขัดนิรภัยให้ดำเนินการตามที่กำหนดไว้ ดังต่อไปนี้(๑)การทดสอบทั่วไปสำหรับจุดยึดเข็มขัดนิรภัย(ก)ตามที่กำหนดใน (๒) และด้วยการร้องขอของผู้ผลิตให้ดำเนินการ๑)การทดสอบที่โครงสร้างรถหรือบนรถที่สร้างเสร็จสมบูรณ์๒)การทดสอบที่จุดยึดเข็มขัดนิรภัยที่เกี่ยวข้องเพียงหนึ่งที่นั่งหรือหนึ่งกลุ่มที่นั่งภายใต้เงื่อนไข ดังต่อไปนี้๒.๑)จุดยึดเข็มขัดนิรภัยต่าง ๆ ที่เกี่ยวข้องมีคุณลักษณะและคุณสมบัติทางโครงสร้างเหมือนกับจุดยึดเข็มขัดนิรภัยสำหรับที่นั่งอื่นๆ หรือกลุ่มที่นั่งอื่น ๆ และ๒.๒)จุดยึดเข็มขัดนิรภัยที่ติดตั้งทั้งหมดหรือบางส่วนบนที่นั่งหรือกลุ่มที่นั่งคุณลักษณะและคุณสมบัติทางโครงสร้างของที่นั่งหรือกลุ่มที่นั่งเหมือนกับของที่นั่งอื่นๆ หรือกลุ่มที่นั่งอื่น ๆ๓) หน้าต่างและประตูอาจติดตั้งหรือไม่ติดตั้งและปิดหรือไม่ปิดก็ได้๔)อาจติดตั้งอุปกรณ์ที่ติดตั้งตามปกติและน่าจะเสริมความแข็งแรงของโครงสร้างรถได้(ข)หน่วยงานทดสอบที่รับผิดชอบในการทดสอบเป็นผู้เลือกตำแหน่งที่นั่งที่ติดตั้งและตำแหน่งการขับหรือใช้งานที่มีความแข็งแรงของระบบน้อยที่สุดตำแหน่งของที่นั่งต้องระบุในรายงานการทดสอบหากพนักพิงหลังสามารถปรับเอนได้ต้องล็อกตามที่ผู้ผลิตกำหนดหรือหากไม่มีคุณลักษณะดังกล่าวกำหนดไว้ให้ปรับพนักพิงหลังอยู่ในตำแหน่งที่มุมใกล้เคียงกับ๒๕ องศา เท่าที่ทำได้(๒)การยึดตรึงกับรถสำหรับการทดสอบ(ก)วิธีการยึดรถในขณะทำการทดสอบต้องไม่เป็นการเสริมความแข็งแรงของจุดยึดเข็มขัดนิรภัยและพื้นที่โดยรอบจุดยึดหรือทำให้การยุบตัวตามปกติของโครงสร้างน้อยเกินไป(ข)อุปกรณ์การยึดตรึงต้องมีลักษณะที่ถูกต้อง หากไม่ก่อให้เกิดผลต่อการขยายความกว้างทั้งหมดของโครงสร้างและหากรถหรือโครงสร้างถูกกั้นหรือยึดตรึงที่ด้านหน้าในระยะไม่น้อยกว่า๕๐๐ มิลลิเมตรจากจุดยึดเข็มขัดนิรภัยที่ทำการทดสอบและต้องยึดตรึงไว้ด้านหลังไม่น้อยกว่า ๓๐๐ มิลลิเมตร จากจุดยึดเข็มขัดนิรภัย(ค) โครงสร้างควรวางบนพื้นรองรับตามแนวเพลาล้อ หรือหากเป็นไปไม่ได้ให้วางบนแนวจุดยึดติดของระบบกันสะเทือน(ง)หากใช้วิธีการยึดโครงสร้างรถที่นอกเหนือจากที่กำหนดใน (ก) (ข) และ(ค)ให้แสดงหลักฐานที่แสดงความเทียบเท่าดังกล่าว(๓)คุณลักษณะการทดสอบทั่วไป(ก)จุดยึดเข็มขัดนิรภัยทุกจุดของกลุ่มที่นั่งเดียวกันต้องทำการทดสอบพร้อมกันแต่หากมีความเสี่ยงของการรับภาระ (loads) ที่ไม่สมมาตรกันของที่นั่งหรือจุดยึดเข็มขัดนิรภัยอาจทำให้ไม่ผ่านการทดสอบให้ทำการทดสอบเพิ่มเติมด้วยการรับภาระที่ไม่สมมาตรกันนั้น(ข)ให้ใช้แรงดึงกระทำในทิศทางตามตำแหน่งการนั่ง โดยทำมุม ๑๐±๕ องศาเหนือระนาบแนวนอนที่ขนานกับระนาบกึ่งกลางตามความยาวของรถให้ใช้แรงดึงเริ่มต้นที่ร้อยละ๑๐และมีค่าความคลาดเคลื่อนที่ยอมรับได้ ± ร้อยละ ๓๐ ของแรงดึงเป้าหมายจากนั้นให้เพิ่มเป็นร้อยละ ๑๐๐ ของแรงดึงเป้าหมายที่เกี่ยวข้อง(ค)ให้แรงดึงถึงแรงดึงเป้าหมายให้เร็วที่สุดเท่าที่ทำได้ โดยไม่เกิน ๖๐ วินาทีซึ่งผู้ผลิตอาจขอใช้แรงดึงให้แล้วเสร็จภายใน ๔ วินาทีได้แต่จุดยึดเข็มขัดนิรภัยต้องทนต่อแรงดึงเป้าหมายไม่น้อยกว่า ๐.๒ วินาที(ง)อุปกรณ์ดึงที่ใช้ในการทดสอบใน (๔) ให้วางอุปกรณ์ตามรูปที่ ๑ ของภาคผนวก ๗ท้ายประกาศนี้ บนเบาะนั่งและดันเข้าไปยังพนักพิงหลังโดยที่มีสายเข็มขัดนิรภัยคาดอยู่และให้วางอุปกรณ์ตามรูปที่ ๒ ของภาคผนวก ๗ ในตำแหน่งที่มีสายเข็มขัดรัดและขึงตึงต้องไม่ใช้แรงเกินกว่าความจำเป็นในการจัดอุปกรณ์ทดสอบให้เข้าที่กับจุดยึดเข็มขัดนิรภัยในขณะทำการทดสอบอุปกรณ์ดึงขนาด๒๕๔ มิลลิเมตร หรือ ๔๐๖ มิลลิเมตรที่ใช้กับแต่ละตำแหน่งการนั่งต้องมีความกว้างของอุปกรณ์ดึงใกล้เคียงให้มากที่สุดกับระยะระหว่างจุดยึดด้านล่างการวางตำแหน่งของอุปกรณ์ดึงต้องไม่มีผลกระทบต่อกันที่เกี่ยวข้องกับแรงและการกระจายแรงในระหว่างการทดสอบ(จ) จุดยึดเข็มขัดนิรภัยสำหรับที่นั่งที่มีจุดยึดเข็มขัดด้านบนต้องทำการทดสอบภายใต้เงื่อนไขดังต่อไปนี้๑)ที่นั่งด้านข้างตอนหน้าจุดยึดเข็มขัดนิรภัยที่ทำการทดสอบตาม(๔) (ก)ให้ภาระแรงที่ส่งผ่านมายังจุดยึดโดยใช้อุปกรณ์ที่จำลองเข็มขัดนิรภัยสามจุดที่มีอุปกรณ์ดึงกลับซึ่งมีลูกรอก (pulley) หรือตัวนำสาย (strap guide) ที่จุดยึดเข็มขัดนิรภัยด้านบนนอกจากนี้ หากจำนวนของจุดยึดมากกว่าที่กำหนดในข้อ ๔จุดยึดเข็มขัดนิรภัยเหล่านี้ต้องทำการทดสอบตาม (๔) (จ)โดยที่ภาระแรงต้องส่งไปยังจุดยึดเข็มขัดนิรภัยที่มีอุปกรณ์ที่จำลองแบบเข็มขัดนิรภัยที่ยึดติดกับจุดยึดนั้น๑.๑) ในกรณีที่อุปกรณ์ดึงกลับไม่ได้ยึดติดที่จุดยึดเข็มขัดนิรภัยด้านล่างที่ติดกับประตูหรือในกรณีที่อุปกรณ์ดึงกลับยึดติดที่จุดยึดเข็มขัดนิรภัยด้านบนให้นำจุดยึดเข็มขัดนิรภัยด้านล่างมาทำการทดสอบตาม (๔) (ค)๑.๒)ในกรณีข้างต้น การทดสอบใน (๔) (ก) และ (ค)สามารถดำเนินการได้บนโครงสร้างที่แตกต่างกันสองโครงสร้าง หากผู้ผลิตร้องขอ๒)ที่นั่งด้านข้างตอนหลังและที่นั่งตรงกลางทั้งหมดจุดยึดเข็มขัดนิรภัยที่ทำการทดสอบตาม (๔) (ข)ให้ส่งภาระแรงไปยังอุปกรณ์ที่จำลองเข็มขัดนิรภัยสามจุดที่ไม่มีอุปกรณ์ดึงกลับและที่ทำการทดสอบตาม(๔) (ค) ให้ส่งภาระแรงไปยังจุดยึดเข็มขัดนิรภัยด้านล่างสองจุดโดยอุปกรณ์ที่จำลองเข็มขัดนิรภัยแบบคาดตักการทดสอบทั้งสองสามารถดำเนินการได้บนโครงสร้างที่แตกต่างกันสองโครงสร้างหากผู้ผลิตร้องขอ๓)เมื่อผู้ผลิตจัดรถพร้อมเข็มขัดนิรภัยเพื่อทดสอบ จุดยึดเข็มขัดนิรภัยที่เกี่ยวข้องอาจส่งมาทำการทดสอบเพียงเฉพาะภาระแรงที่ส่งไปยังจุดยึดเข็มขัดนิรภัยโดยใช้อุปกรณ์ที่จำลองแบบของเข็มขัดนิรภัยที่ยึดติดนั้นตามที่ผู้ผลิตร้องขอ(ฉ)ถ้าไม่มีจุดยึดเข็มขัดนิรภัยด้านบนสำหรับที่นั่งด้านข้างและที่นั่งตรงกลางจุดยึดเข็มขัดนิรภัยด้านล่างต้องส่งทำการทดสอบตาม (๔) (ค)โดยให้มีภาระแรงส่งไปยังจุดยึดเข็มขัดนิรภัยที่ใช้อุปกรณ์ที่จำลองเข็มขัดนิรภัยแบบคาดตัก(ช)ถ้ารถที่ออกแบบที่ยอมรับอุปกรณ์อื่น ๆที่ไม่สามารถทำให้สายคาดยึดติดโดยตรงกับจุดยึดเข็มขัดนิรภัย โดยไม่กีดขวางต่อลูกรอก(sheaves) หรือต้องการจุดยึดเข็มขัดนิรภัยเสริมจากที่กำหนดในข้อ ๔ เข็มขัดนิรภัยหรือการจัดวางเส้นลวด (wires) ลูกรอก (sheaves) และอื่น ๆ ที่แทนอุปกรณ์ของเข็มขัดนิรภัยต้องยึดติดอุปกรณ์นั้นกับจุดยึดเข็มขัดนิรภัยในรถและจุดยึดเข็มขัดนิรภัยต้องทำการทดสอบตามที่เหมาะสมใน (๔)(ซ)วิธีการทดสอบนอกเหนือจากที่กำหนดใน (๓) ต้องแสดงหลักฐานการทดสอบที่เท่าเทียบกัน(๔)คุณลักษณะการทดสอบเฉพาะ(ก)การทดสอบสำหรับเข็มขัดนิรภัยสามจุดทำงานร่วมกับอุปกรณ์ดึงกลับที่มีสายดึงหรือสายนำ(Strap guide) ที่จุดยึดเข็มขัดนิรภัยด้านบน๑) สายดึง(special pulley) หรือสายนำ (guide) สำหรับเส้นลวดหรือสายคาดที่เหมาะสมในการส่งภาระแรงจากอุปกรณ์ดึงหรือสายดึง(pulley) หรือสายนำ (strap guide) ต้องยึดกับจุดยึดเข็มขัดด้านบน๒)ให้ใช้แรงดึงขนาด ๑๓๕๐ ± ๒๐ daN ตามรูปที่ ๒ ของภาคผนวก ๗ ต่ออุปกรณ์ดึงที่ยึดติดกับจุดยึดเข็มขัดของเข็มขัดนิรภัยเดียวกันโดยใช้อุปกรณ์ที่จำลองสายคาดลำตัวด้านบนของเข็มขัดนิรภัยนั้น๓)ในเวลาเดียวกัน ให้ใช้แรงดึงขนาด ๑๓๕๐ ± ๒๐ daN ตามรูปที่ ๑, ๑กและ ๑ข ของภาคผนวก ๗ต่ออุปกรณ์ดึงที่ยึดติดกับจุดยึดเข็มขัดด้านล่างสองจุด(ข)การทดสอบสำหรับเข็มขัดนิรภัยสามจุดที่ไม่มีอุปกรณ์ดึงกลับหรือมีอุปกรณ์ดึงกลับที่จุดยึดเข็มขัดนิรภัยด้านบน๑)ให้ใช้แรงดึงขนาด ๑๓๕๐ ± ๒๐ daN ตามรูปที่ ๒ ของภาคผนวก ๗ต่ออุปกรณ์ดึงที่ยึดติดกับจุดยึดเข็มขัดนิรภัยด้านบนและจุดยึดเข็มขัดนิรภัยด้านล่างที่อยู่ตรงข้ามของการใช้เข็มขัดนิรภัยเดียวกันโดยอุปกรณ์ดึงกลับติดตั้งที่จุดยึดเข็มขัดนิรภัยด้านบน หากผู้ผลิตจัดเตรียมให้๒)ในเวลาเดียวกัน ให้ใช้แรงดึงขนาด ๑๓๕๐ ± ๒๐ daN ตามรูปที่กำหนดในภาคผนวก ๗ต่ออุปกรณ์ดึงที่ยึดติดกับจุดยึดเข็มขัดนิรภัยด้านล่าง(ค)การทดสอบสำหรับเข็มขัดนิรภัยแบบคาดตักให้ใช้แรงดึงขนาด๒๒๒๕ ± ๒๐ daN ตามรูปที่ ๑, ๑ก และ๑ข ของภาคผนวก ๗ ต่ออุปกรณ์ดึงที่ยึดติดกับจุดยึดเข็มขัดนิรภัยด้านล่างสองจุด(ง)การทดสอบจุดยึดเข็มขัดนิรภัยที่ติดตั้งทั้งหมดที่โครงสร้างที่นั่งหรืออยู่ระหว่างโครงสร้างรถและโครงสร้างที่นั่ง๑) การทดสอบตามที่กำหนดใน(ก) (ข) และ (ค) ต้องดำเนินการพร้อมกันสำหรับแต่ละที่นั่งและสำหรับแต่ละกลุ่มที่นั่งตามภาระแรงที่กำหนดข้างล่าง๒)ภาระแรงตามที่กำหนดใน (ก) (ข) และ (ค) ต้องเพิ่มด้วยแรงที่เท่ากับ ๒๐เท่าของมวลของที่นั่ง แรงเฉื่อยดังกล่าว (inertia load) ต้องกระทำกับที่นั่งหรือส่วนของที่นั่งที่เกี่ยวข้องซึ่งสอดคล้องกับผลทางกายภาพของมวลของที่นั่งนั้นต่อจุดยึดที่นั่งเข็มขัดนิรภัย ทั้งนี้ให้ผู้ผลิตกำหนดภาระแรงเพิ่มและการกระจายของแรงและหน่วยงานทดสอบเห็นพ้องด้วย(จ)การทดสอบสำหรับเข็มขัดนิรภัยแบบพิเศษ๑)ให้ใช้แรงดึงขนาด ๑๓๕๐ ± ๒๐ daN ตามรูปที่ ๒ ของภาคผนวก ๗ต่ออุปกรณ์ดึงที่ยึดติดกับจุดยึดของเข็มขัดนิรภัยนั้นโดยใช้อุปกรณ์ที่จำลองสายคาดลำตัวด้านบน๒)ในเวลาเดียวกัน ให้ใช้แรงดึงขนาด ๑๓๕๐ ± ๒๐ daN ตามรูปที่ ๓ ของภาคผนวก ๗ ต่ออุปกรณ์ดึงที่ยึดติดกับจุดยึดเข็มขัดนิรภัยด้านล่างสองจุด(ฉ)การทดสอบสำหรับที่นั่งที่หันไปด้านหลัง๑)จุดยึดเข็มขัดนิรภัยต้องทำการทดสอบตามภาระแรงที่กำหนดใน (ก) (ข)และ (ค)ตามความเหมาะสม๒)ภาระแรงที่ทดสอบต้องกระทำไปด้านหน้าของตำแหน่งการนั่งนั้นและสอดคล้องตามขั้นตอนที่กำหนดใน(๓)(๕) ในกรณีของกลุ่มที่นั่งตามที่กำหนดในข้อ ๑ ของภาคผนวก ๘สามารถใช้การทดสอบแบบพลวัตของภาคผนวก ๘โดยเป็นทางเลือกให้กับผู้ผลิตแทนการทดสอบแบบสถิตตามที่กำหนดใน (๓) และ (๔)ข้อ ๘ ในกรณีการรับรองแบบจำนวนน้อยผู้ผลิตอาจใช้การทดสอบเสมือนจริง หรือวิธีการอื่นที่เทียบเท่าเป็นทางเลือกแทนการทดสอบตามข้อ๗ ได้ในกรณีการรับรองรายคันให้ได้รับการยกเว้นการทดสอบตามที่กำหนดไว้ในข้อ ๗ ทั้งนี้อาจใช้การตรวจสอบที่เกี่ยวกับจุดยึดเข็มขัดนิรภัยตามระเบียบกรมการขนส่งทางบกว่าด้วยการตรวจสภาพรถและเกณฑ์การวินิจฉัยผลการตรวจสภาพรถตามกฎหมายว่าด้วยรถยนต์แทนได้หมวด ๓การรับรองแบบ ส่วนที่ ๑การยื่นขอ ข้อ ๙ผู้ผลิตที่ประสงค์ขอรับรองแบบจุดยึดเข็มขัดนิรภัย ให้ยื่นหนังสือขอ ณสำนักวิศวกรรมยานยนต์ กรมการขนส่งทางบก พร้อมด้วยเอกสารหลักฐาน ดังต่อไปนี้(๑)บุคคลธรรมดา(ก)ภาพถ่ายบัตรประจำตัวประชาชน ในกรณีผู้ขอเป็นคนต่างด้าวตามกฎหมายว่าด้วยคนเข้าเมืองให้ยื่นใบสำคัญประจำตัวคนต่างด้าวพร้อมทั้งหลักฐานแสดงที่พักอาศัยในราชอาณาจักรที่ทางราชการหรือหน่วยงานของรัฐบาลต่างประเทศหรือองค์การระหว่างประเทศออกให้(ข)หนังสือมอบอำนาจในกรณีมีการมอบอำนาจ พร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจ(ค)เอกสารแสดงข้อมูลเพื่อประกอบการพิจารณา จำนวน ๓ ชุด ดังต่อไปนี้๑)เอกสารแสดงข้อมูลจุดยึดเข็มขัดนิรภัยของรถตามแบบแสดงข้อมูลตามที่กำหนดไว้ในภาคผนวก๙๒)รูปวาดโครงสร้างทั่วไปของรถที่มีมาตราส่วนที่เหมาะสม โดยแสดงตำแหน่งจุดยึดเข็มขัดนิรภัยตำแหน่งจุดยึดเข็มขัดนิรภัยที่ใช้งานและรูปวาดรายละเอียดของตำแหน่งจุดยึดเข็มขัดนิรภัยและจุดที่ยึดเข็มขัดนิรภัย๓) คุณสมบัติรายละเอียดวัสดุที่ใช้ที่อาจมีผลต่อความแข็งแรงของเข็มขัดนิรภัย๔)คำอธิบายทางเทคนิคของจุดยึดเข็มขัดนิรภัย๕) หากมีเข็มขัดนิรภัยติดตั้งกับโครงสร้างที่นั่งให้ระบุ๕.๑)คำอธิบายอย่างละเอียดของแบบรถในส่วนของการออกแบบที่นั่ง จุดยึดที่นั่งและระบบล็อกและปรับตำแหน่งที่นั่ง๕.๒)รูปวาดที่มีมาตราส่วนและรายละเอียดเพียงพอของที่นั่งของจุดยึดกับรถและของระบบล็อกและปรับตำแหน่งที่นั่ง๖) หลักฐานแสดงให้เห็นถึงระบบกำกัดหรือเข็มขัดนิรภัยที่ใช้ในจุดยึดเข็มขัดนิรภัยที่ทำการทดสอบตามประกาศกรมการขนส่งทางบกเรื่อง กำหนดคุณสมบัติ คุณลักษณะ การติดตั้งเข็มขัดนิรภัยและกำหนดหลักเกณฑ์ วิธีการ เงื่อนไข การรับรองแบบการติดตั้งเข็มขัดนิรภัยของรถ (UN R๑๖) ในกรณีที่ผู้ผลิตเลือกการทดสอบแบบพลวัต(ง)ต้องจัดส่งตัวอย่างรถที่เป็นตัวแทนของแบบที่ขอการรับรองแบบ หรืออุปกรณ์อื่น ๆ ของรถที่จำเป็นสำหรับทำการทดสอบการจุดยึดเข็มขัดนิรภัยตามที่ผู้ผลิตเห็นควรต่อหน่วยงานทดสอบ(จ)หลักฐานการประเมินระบบควบคุมคุณภาพการผลิตตามขั้นตอนการผลิตให้เป็นไปตามต้นแบบ(ถ้ามี)(ฉ)หลักฐานการผ่านการรับรองมาตรฐานหรือข้อกำหนดทางเทคนิคของคุณลักษณะและคุณสมบัติของจุดยึดเข็มขัดนิรภัย(ถ้ามี)(๒)ห้างหุ้นส่วนสามัญจดทะเบียน ห้างหุ้นส่วนจำกัด บริษัทจำกัด(ก)หนังสือรับรองการจดทะเบียนนิติบุคคล(ข)ภาพถ่ายบัตรประจำตัวประชาชนของผู้มีอำนาจลงนามในกรณีผู้มีอำนาจลงนามเป็นคนต่างด้าวตามกฎหมายว่าด้วยคนเข้าเมืองให้ยื่นใบสำคัญประจำตัวคนต่างด้าวพร้อมทั้งหลักฐานแสดงที่พักอาศัยในราชอาณาจักรที่ทางราชการหรือหน่วยงานของรัฐบาลต่างประเทศหรือองค์การระหว่างประเทศออกให้(ค) หนังสือมอบอำนาจในกรณีมีการมอบอำนาจพร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจ(ง)เอกสารข้อมูลประกอบการพิจารณาตาม (๑) (ค) (ง) (จ) และ (ฉ)(๓)ส่วนราชการ รัฐวิสาหกิจ หรือสถาบันการศึกษา(ก) หนังสือมอบอำนาจพร้อมภาพถ่ายบัตรประจำตัวประชาชนของผู้มอบอำนาจ(ข)เอกสารข้อมูลประกอบการพิจารณาตาม (๑) (ค) (ง) (จ) และ (ฉ)ส่วนที่ ๒การตรวจสอบ ข้อ ๑๐ เมื่อได้รับหนังสือแล้ว ให้เจ้าหน้าที่ผู้รับหนังสือตรวจสอบหลักฐานให้ครบถ้วนถูกต้องในกรณีที่เอกสารไม่ครบถ้วนถูกต้องให้แจ้งให้ผู้ยื่นหนังสือไปดำเนินการแก้ไขภายใน๔๕ วัน ในกรณีที่เอกสารครบถ้วนถูกต้องให้ดำเนินการดังนี้(๑)ตรวจสอบคุณสมบัติและคุณลักษณะจุดยึดเข็มขัดนิรภัย(ก)ดำเนินการตรวจสอบคุณสมบัติและคุณลักษณะตามที่กำหนดไว้ในหมวด ๑และการทดสอบจุดยึดเข็มขัดนิรภัยตามที่กำหนดไว้ในหมวด ๒(ข) ตรวจสอบผลการทดสอบหรือตรวจสอบ คุณสมบัติ คุณลักษณะ จุดยึดเข็มขัดนิรภัยของรถตาม(ก) ของผู้ผลิตหรือหน่วยงานทดสอบอย่างหนึ่งอย่างใดดังนี้๑)ผลการทดสอบหรือตรวจสอบของผู้ผลิตที่เป็นหน่วยงานทดสอบตามที่กำหนดไว้ในภาคผนวก ๑๐๒)ผลการทดสอบหรือตรวจสอบของหน่วยงานทดสอบตามที่กำหนดไว้ในภาคผนวก ๑๐๓) ผลการทดสอบหรือตรวจสอบของหน่วยงานทดสอบท้ายความตกลงว่าด้วยการรับรองข้อกำหนดทางเทคนิคของยานยนต์อุปกรณ์และส่วนควบที่ติดตั้งหรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบในข้อกำหนดทางเทคนิคค.ศ. ๑๙๕๘ของคณะกรรมาธิการเศรษฐกิจแห่งยุโรป องค์การสหประชาชาติ๔)ผลการทดสอบหรือตรวจสอบของผู้ผลิตที่มีวิศวกรที่ได้รับมอบหมายจากกรมการขนส่งทางบกเป็นพยานในการทดสอบหรือตรวจสอบตามหลักเกณฑ์ที่กำหนดในหมวด๒ในกรณีกรมการขนส่งทางบกยอมรับผลการทดสอบหรือตรวจสอบคุณสมบัติและคุณลักษณะตาม(ข) ให้ยกเว้นการทดสอบและตรวจสอบตามที่กำหนดไว้ในหมวด ๒(๒)ตรวจสอบการผลิตให้เป็นไปตามต้นแบบ (Conformity of Production: COP)(ก)ดำเนินการตรวจสอบการผลิตให้เป็นไปตามต้นแบบตามที่กำหนดไว้ในภาคผนวก ๑๑เว้นแต่กรณีการขอรับรองแบบจุดยึดเข็มขัดนิรภัยเป็นรายคันโดยระบุตัวเลขชี้บ่งยานยนต์ (Vehicle Identification Number : VIN) ให้ยกเว้นการตรวจสอบการผลิตให้เป็นไปตามต้นแบบดังกล่าว(ข)ตรวจสอบผลการตรวจสอบการผลิตให้เป็นไปตามต้นแบบของผู้ผลิตหรือหน่วยงานตรวจสอบการผลิตให้เป็นไปตามต้นแบบอย่างใดอย่างหนึ่งดังนี้๑)ผลการตรวจสอบการผลิตให้เป็นไปตามต้นแบบของผู้ผลิตที่เป็นหน่วยงานตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๑๐๒) ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๑๐๓) ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบท้ายความตกลงว่าด้วยการรับรองข้อกำหนดทางเทคนิคของยานยนต์อุปกรณ์และส่วนควบที่ติดตั้งหรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบในข้อกำหนดทางเทคนิค ค.ศ.๑๙๕๘ ของคณะกรรมาธิการเศรษฐกิจแห่งยุโรป องค์การสหประชาชาติ๔) ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบที่ได้รับอนุญาตจากสำนักงานคณะกรรมการแห่งชาติว่าด้วยการรับรองระบบงานโดยต้องเป็นไปตามมาตรฐานที่กำหนดในประเภทของหน่วยงานตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๑๐ในกรณีกรมการขนส่งทางบกยอมรับผลการตรวจสอบการผลิตให้เป็นไปตามต้นแบบตาม(ข) ให้ยกเว้นการตรวจสอบการผลิตให้เป็นไปตามต้นแบบตามที่กำหนดไว้ในภาคผนวก ๑๑ส่วนที่ ๓เงื่อนไขและเกณฑ์การรับรองแบบ ข้อ ๑๑การขอรับรองแบบจุดยึดเข็มขัดนิรภัยของรถยนต์นั่งและรถยนต์บรรทุกต้องเป็นไปตามเงื่อนไขดังต่อไปนี้(๑) ขนาด โครงร่างและวัสดุของส่วนประกอบของโครงสร้างรถที่จุดยึดเข็มขัดนิรภัยหรือระบบกำกัดที่ยึดติดหรือ(๒) ขนาด โครงร่างและวัสดุของส่วนประกอบของโครงสร้างที่นั่งที่จุดยึดเข็มขัดนิรภัยหรือระบบกำกัดที่ยึดติดหรือ(๓) ในกรณีทำการทดสอบแบบพลวัตคุณลักษณะของระบบกำกัด โดยเฉพาะอุปกรณ์ลดภาระแรง (load limiter function) มีผลต่อแรงที่กระทำที่จุดยึดเข็มขัดนิรภัยข้อ ๑๒การพิจารณารับรองแบบของจุดยึดเข็มขัดนิรภัยของรถจะรับรองได้ก็ต่อเมื่อมีคุณลักษณะและคุณสมบัติเป็นไปตามที่กำหนดในหมวด๑ และหมวด ๒ และผ่านการตรวจสอบการผลิตให้เป็นไปตามต้นแบบ ตามที่กำหนดไว้ในภาคผนวก ๑๑หรือกรมการขนส่งทางบกยอมรับผลการตรวจสอบการผลิตให้เป็นไปตามต้นแบบ แล้วแต่กรณีในกรณีการรับรองรายคันให้การพิจารณารับรองคุณลักษณะและคุณสมบัติของจุดยึดเข็มขัดนิรภัยเป็นไปตามที่กำหนดในข้อ๓ ข้อ ๔ และข้อ ๘ เท่านั้นข้อ ๑๓ในกรณีที่จุดยึดเข็มขัดนิรภัยมีคุณสมบัติและคุณลักษณะที่ผ่านการรับรองแบบตามข้อกำหนดทางเทคนิคดังต่อไปนี้ให้ถือว่ามีคุณสมบัติและคุณลักษณะเป็นไปตามประกาศนี้(๑) มาตรฐานผลิตภัณฑ์อุตสาหกรรม มาตรฐาน มอก. ๑๔๖๗-๒๕๕๐ จุดยึดเข็มขัดนิรภัยระบบยึดแบบไอโซฟิกและจุดยึดไอโซฟิกทอปเทเทอร์(Safety-belt anchorages, ISOFIX anchorages system and ISOFIX top tether anchorages) ขึ้นไป(๒)ข้อกำหนดทางเทคนิคของคณะกรรมาธิการเศรษฐกิจของยุโรปสหประชาชาติ (UNECE) ว่าด้วยจุดยึดเข็มขัดนิรภัย อนุกรมที่ ๐๗ (R๑๔.๐๗)ขึ้นไปส่วนที่ ๔การออกหนังสือรับรองแบบ ข้อ ๑๔ ในกรณีจุดยึดเข็มขัดนิรภัยของรถเป็นไปตามที่กำหนดในข้อ๑๒ และผ่านการตรวจสอบการผลิตให้เป็นไปตามต้นแบบตามที่กำหนดไว้ในภาคผนวก ๑๑ให้เจ้าหน้าที่ผู้รับผิดชอบนำเสนออธิบดีหรือผู้ซึ่งอธิบดีมอบหมายเพื่อออกหนังสือรับรองแบบให้กับผู้ยื่นขอภายใน๓๐ วันหนังสือรับรองให้เป็นไปตามแบบที่กำหนดไว้ในภาคผนวก๑๒เครื่องหมายรับรองแบบในหนังสือรับรองแบบให้เป็นไปตามที่กำหนดไว้ในภาคผนวก๑๓ข้อ ๑๕ในกรณีที่จุดยึดเข็มขัดนิรภัยของรถไม่เป็นไปตามที่กำหนดในข้อ ๑๒ หรือไม่ผ่านการตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๑๑ ให้ถือว่าไม่ผ่านการรับรองแบบตามประกาศนี้และให้เจ้าหน้าที่ผู้รับผิดชอบแจ้งให้ผู้ยื่นขอทราบส่วนที่ ๕การตรวจสอบการผลิตให้เป็นไปตามต้นแบบที่ได้รับหนังสือรับรองแบบ ข้อ ๑๖ รถที่ได้รับการรับรองแบบคุณสมบัติและคุณลักษณะของจุดยึดเข็มขัดนิรภัยแล้วให้มีการตรวจสอบการผลิตให้เป็นไปตามต้นแบบที่ได้รับการรับรองดังต่อไปนี้(๑)แบบจุดยึดเข็มขัดนิรภัยของรถต้องมีจุดยึดเข็มขัดนิรภัยที่มีคุณลักษณะและคุณสมบัติเป็นไปตามที่กำหนดในหมวด๑(๒)การตรวจสอบการผลิตรถตาม (๑) ให้ใช้วิธีสุ่มตัวอย่างและให้ดำเนินการตรวจสอบการผลิตปีละครั้ง โดยอาจดำเนินการตามแผนควบคุมการผลิต (Control plan) ที่ครอบคลุมการตรวจสอบคุณลักษณะและคุณสมบัติของจุดยึดเข็มขัดนิรภัยที่ได้เห็นพ้องร่วมกันแทนได้ส่วนที่ ๖การแก้ไขหรือเพิ่มเติมการรับรองแบบ ข้อ ๑๗ในกรณีที่ผู้ผลิตที่ได้รับหนังสือรับรองแบบประสงค์ขอแก้ไขหรือเพิ่มเติมแบบของจุดยึดเข็มขัดนิรภัยของรถหรือรายละเอียดของหนังสือรับรองแบบ ให้ยื่นขอแก้ไขหรือเพิ่มเติม ณสำนักวิศวกรรมยานยนต์ กรมการขนส่งทางบก พร้อมด้วยหลักฐาน ดังต่อไปนี้(๑)หนังสือรับรองแบบฉบับเดิม(๒) เอกสารข้อมูลการแก้ไขเพิ่มเติม และรายงานผลการทดสอบรูปภาพหรือรูปวาดในกรณีที่ขอแก้ไขเพิ่มเติมรายละเอียดที่เกิดจากการลงรายการในหนังสือรับรองแบบผิดพลาดคลาดเคลื่อนให้ใช้เฉพาะหลักฐานตาม(๑) หรือในกรณีการขอแก้ไขเพิ่มเติมตามวรรคหนึ่งที่ไม่จำเป็นต้องพิจารณาผลทดสอบ รูปภาพหรือรูปวาดให้ได้รับการยกเว้นหลักฐานรายงานผลการทดสอบ รูปภาพหรือรูปวาดตาม (๒)ข้อ ๑๘ เมื่อได้รับหนังสือแล้วให้เจ้าหน้าที่ผู้รับหนังสือตรวจสอบเอกสารหลักฐานให้ครบถ้วนถูกต้องในกรณีที่เอกสารหลักฐานไม่ครบถ้วนถูกต้อง ให้แจ้งให้ผู้ยื่นหนังสือไปดำเนินการแก้ไขภายใน๓๐ วัน ในกรณีที่เอกสารหลักฐานครบถ้วนถูกต้องให้ดำเนินการดังนี้(๑) การขอแก้ไขเพิ่มเติมข้อผิดพลาดในการออกหนังสือรับรองแบบเช่น ลงรายละเอียดผิดพลาด ให้เจ้าหน้าที่ตรวจสอบข้อผิดพลาดตามคำขอหากเห็นว่ามีรายการผิดพลาดจริงให้แก้ไขรายการในหนังสือรับรองแบบให้ถูกต้องพร้อมลงลายมือชื่อผู้ทำการแก้ไขและวันที่กำกับไว้ในรายการที่มีการแก้ไขหากเห็นว่ารายละเอียดของหนังสือรับรองแบบถูกต้องแล้วให้ชี้แจงหรือแจ้งเป็นหนังสือให้ผู้ยื่นคำขอทราบ(๒) การขอแก้ไขหรือเพิ่มเติมแบบของจุดยึดเข็มขัดนิรภัยให้เจ้าหน้าที่ตรวจสอบการขอแก้ไขเพิ่มเติมดังกล่าวว่าจำเป็นต้องดำเนินการทดสอบหรือไม่แล้วดำเนินการดังนี้(ก)กรณีการแก้ไขเพิ่มเติมที่ไม่ต้องทำการทดสอบให้พิจารณาความถูกต้องของเอกสารแสดงข้อมูลประกอบการขอแก้ไขเพิ่มเติมหากเห็นว่าถูกต้อง ให้ดำเนินการแก้ไขเพิ่มเติมเอกสารท้ายหนังสือรับรองแบบพร้อมจัดทำเครื่องหมายการรับรองแบบในส่วนที่มีการเปลี่ยนแปลงตามที่กำหนดไว้ในภาคผนวก๑๒ พร้อมทั้ง ลงลายมือชื่อผู้ทำการแก้ไขและวันที่กำกับไว้ในรายการที่มีการแก้ไข(ข)กรณีการแก้ไขเพิ่มเติมที่ต้องทำการทดสอบ ให้พิจารณาความถูกต้องของเอกสารแสดงข้อมูลประกอบการขอแก้ไขเพิ่มเติมและดำเนินการตามข้อ๑๐และเมื่อดำเนินการเรียบร้อยแล้วปรากฏว่าเอกสารและผลการทดสอบครบถ้วนถูกต้องให้ดำเนินการออกหนังสือรับรองแบบฉบับใหม่ให้กับผู้ยื่นคำขอต่อไปส่วนที่ ๗การเลิกการผลิต ประกอบ หรือนำเข้า ข้อ ๑๙ ในกรณีผู้ผลิตที่ได้รับหนังสือรับรองแบบประสงค์จะยกเลิกการผลิตประกอบนำเข้ารถที่มีจุดยึดเข็มขัดนิรภัยตามแบบที่ได้รับการรับรองไว้แล้วให้แจ้งรายละเอียดเกี่ยวกับการเลิกผลิตประกอบหรือนำเข้ารถยนต์ดังกล่าวเป็นหนังสือให้กรมการขนส่งทางบกทราบส่วนที่ ๘การกำกับดูแลผู้ผลิตที่ได้รับหนังสือรับรองแบบ ข้อ ๒๐ผู้ผลิตที่ได้รับหนังสือรับรองแบบต้องอำนวยความสะดวกให้แก่อธิบดีหรือผู้ซึ่งอธิบดีมอบหมายเข้าทำการตรวจสอบกระบวนการผลิตหรือทดสอบตลอดจนตรวจสอบการปฏิบัติตามประกาศนี้ ณ โรงงานผลิต โรงงานประกอบ คลังสินค้าหรือสถานที่ทำการทดสอบข้อ ๒๑เมื่อปรากฏว่าผู้ผลิตที่ได้รับหนังสือรับรองแบบผู้ใดไม่ปฏิบัติตามตามหลักเกณฑ์วิธีการ และเงื่อนไขที่กำหนดในประกาศนี้หรือเจตนาทุจริตหรือจงใจยื่นเอกสารข้อมูลที่เป็นเท็จหรือปลอมแปลงหลักฐานหรือเอกสารข้อมูลในการขอรับรองแบบให้กรมการขนส่งทางบกมีอำนาจตักเตือนระงับใช้หนังสือรับรองแบบชั่วคราวหรือเพิกถอนหนังสือรับรองแบบ ตามควรแก่กรณีส่วนที่ ๙การอุทธรณ์ ข้อ ๒๒ผู้ผลิตที่ได้รับหนังสือรับรองแบบซึ่งถูกระงับการใช้หนังสือรับรองแบบชั่วคราวหรือถูกเพิกถอนหนังสือรับรองแบบ มีสิทธิอุทธรณ์เป็นหนังสือต่ออธิบดีได้ภายใน ๑๕วัน นับแต่วันที่ได้รับแจ้งการระงับใช้หนังสือรับรองแบบชั่วคราวหรือถูกเพิกถอนหนังสือรับรองแบบโดยระบุข้อโต้แย้งข้อเท็จจริงและข้อกฎหมายที่อ้างอิงประกอบด้วย และให้นำหลักเกณฑ์วิธีการ และเงื่อนไขเกี่ยวกับการอุทธรณ์ตามกฎหมายว่าด้วยวิธีปฏิบัติราชการทางปกครองมาใช้บังคับ ทั้งนี้ การอุทธรณ์ดังกล่าวไม่เป็นการทุเลาการบังคับตามคำสั่งระงับใช้หนังสือรับรองแบบชั่วคราวหรือคำสั่งเพิกถอนหนังสือรับรองแบบหมวด ๔การบังคับใช้ ข้อ ๒๓ผู้ผลิตต้องดำเนินการให้จุดยึดเข็มขัดนิรภัยของรถยนต์นั่ง (M๑)และรถยนต์บรรทุก (N๑) เป็นไปตามประกาศนี้ตามเงื่อนเวลาดังนี้(๑)รถยนต์นั่ง (M๑) และรถยนต์บรรทุก (N๑) แบบใหม่ที่ผลิต ประกอบนำเข้าตั้งแต่วันที่ ๑ มกราคม พ.ศ. ๒๕๖๓(๒) รถยนต์นั่ง (M๑) และรถยนต์บรรทุก (N๑) แบบที่ผลิต ประกอบ นำเข้าก่อนวันที่ ๑ มกราคม พ.ศ. ๒๕๖๓ ให้ผลิตประกอบ นำเข้าได้จนถึงวันที่ ๓๑ ธันวาคม พ.ศ. ๒๕๖๔ หากพ้นกำหนดเวลาดังกล่าวผู้ผลิตต้องดำเนินการให้เป็นไปตามประกาศนี้ประกาศ ณ วันที่ ๘ ธันวาคม พ.ศ.๒๕๖๐สนิท พรหมวงษ์อธิบดีกรมการขนส่งทางบก[เอกสารแนบท้าย]๑.ภาคผนวก ๑ เงื่อนไขการจัดประเภทรถยนต์๒. ภาคผนวก๒ การกำหนดพื้นที่กระทบศีรษะ๓.ภาคผนวก ๓ จำนวนจุดยึดเข็มขัดขั้นต่ำ๔.ภาคผนวก ๔ ตำแหน่งจุดยึดด้านล่าง องศาที่กำหนด๕.ภาคผนวก ๕ ตำแหน่งจุดยึดเข็มขัดที่ใช้งาน (Location of Effective Belt Anchorage)๖.ภาคผนวก ๖ วิธีกำหนดจุด H และมุมลาตัวจริง (Actual torso angle) สำหรับตำแหน่งการนั่งในรถ๗.ภาคผนวก ๗ อุปกรณ์ดึง (Traction Device)๘.ภาคผนวก ๘ การทดสอบแบบพลวัต (dynamic)๙.ภาคผนวก ๙ เอกสารข้อมูล๑๐. ภาคผนวก๑๐ เงื่อนไขในการยอมรับผลการทดสอบ หรือตรวจสอบหรือผลการตรวจสอบการผลิตให้เป็นไปตามต้นแบบ๑๑.ภาคผนวก ๑๑ ขั้นตอนการตรวจสอบการผลิตให้เป็นไปตามต้นแบบ(Conformity of Production: COP)๑๒.ภาคผนวก ๑๒ แบบของหนังสือรับรองแบบ ๑๓.ภาคผนวก ๑๓ เครื่องหมายรับรองแบบจุดยึดเข็มขัดนิรภัยของรถยนต์(ดูข้อมูลจากภาพกฎหมาย)วิวรรธน์/ผู้จัดทำ๔ พฤษภาคม ๒๕๖๑นุสรา/ตรวจ๕ พฤษภาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๙๘ ง/หน้า ๑/๑ พฤษภาคม ๒๕๖๑